**VEDLEGG XIX**

NEVNT I KAPITTEL 3 (TJENESTER OG INVESTERINGER) AVSNITT 3.4 (INNREISE OG MIDLERTIDIG OPPHOLD FOR FYSISKE PERSONER) ARTIKKEL 3.26 (YTERE AV KONTRAKTBASERTE TJENESTER OG SELVSTENDIGE OPPDRAGSTAKERE)

VEDLEGG XIX

YTERE AV KONTRAKTBASERTE TJENESTER OG SELVSTENDIGE OPPDRAGSTAKERE

NEVNT I KAPITTEL 3 (TJENESTER OG INVESTERINGER) AVSNITT 3.4 (INNREISE OG MIDLERTIDIG OPPHOLD FOR FYSISKE PERSONER) ARTIKKEL 3.26 (YTERE AV KONTRAKTBASERTE TJENESTER OG SELVSTENDIGE OPPDRAGSTAKERE)

STORBRITANNIAS BINDINGSLISTE

1. Storbritannia skal tillate tjenesteyting i Storbritannia ved at ytere av kontraktbaserte tjenester og selvstendige oppdragstakere fra EØS-/EFTA-statene yter tjenester gjennom fysiske personers tilstedeværelse i samsvar med artikkel 3.26 (Ytere av kontraktbaserte tjenester og selvstendige oppdragstakere) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer) for sektorene oppført i denne bindingsliste, med forbehold for relevante begrensninger oppført i nr. 13 i denne bindingslisten.
2. Listen over reservasjoner i nr. 13 i dette vedlegg består av følgende elementer:

a) første kolonne angir sektoren eller undersektoren der det er foretatt liberalisering for kategorien ytere av kontraktbaserte tjenester og selvstendige oppdragstakere, og

b) annen kolonne beskriver de liberaliseringer som får anvendelse.

3. I tillegg til listen over reservasjoner i denne bindingslisten kan Storbritannia vedta eller opprettholde tiltak med hensyn til kvalifikasjonskrav, kvalifikasjonsprosedyrer, tekniske standarder, krav om bevilling eller tillatelse eller godkjenningsprosedyrer som ikke utgjør en begrensning som definert i bestemmelsene i artikkel 3.26 (Ytere av kontraktbaserte tjenester og selvstendige oppdragstakere), avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer). Disse tiltakene, som omfatter krav om å oppnå bevilling/tillatelse (*licence*), å oppnå godkjenning av kvalifikasjoner i regulerte sektorer eller å bestå spesifikke eksamener, som språkprøver, vil, selv om de ikke er oppført i denne bindingslisten, i alle tilfeller få anvendelse på ytere av kontraktbaserte tjenester og selvstendige oppdragstakere fra EØS-/EFTA-statene.

1. Storbritannia påtar seg ingen forpliktelser for ytere av kontraktbaserte tjenester og selvstendige oppdragstakere i økonomisk virksomhet som ikke er oppført på listen.
2. Forpliktelser for ytere av kontraktbaserte tjenester og selvstendige oppdragstakere får ikke anvendelse i tilfeller der hensikten med eller virkningen av innreisen eller det midlertidige oppholdet er å gripe inn i eller på annen måte påvirke utfallet av en tvist eller forhandlinger som involverer ansatte eller ledelse, eller ansettelsesforholdet til en fysisk person involvert i tvisten.
3. Følgende forkortelser brukes i listen over reservasjoner under:

CSS Ytere av kontraktbaserte tjenester

IP Selvstendige oppdragstakere

Ytere av kontraktbaserte tjenester

7. Med forbehold for vilkårene i nr. 8 og listen over reservasjoner i nr. 13 i denne bindingslisten påtar Storbritannia seg forpliktelser i samsvar artikkel 3.26 (Ytere av kontraktbaserte tjenester og selvstendige oppdragstakere) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer) med hensyn til kategorien ytere av kontraktbaserte tjenester i følgende sektorer eller undersektorer:

a) tjenester innen juridisk rådgivning med hensyn til folkerett/offentlig rett og utlendingsrett,

b) regnskaps- og bokføringstjenester,

c) skatterådgivningstjenester,

d) arkitekttjenester, tjenester innen byplanlegging og landskaps-arkitektur,

e) ingeniørtjenester og integrerte ingeniørtjenester,

f) datatjenester og tilknyttede tjenester,

g) forsknings- og utviklingstjenester,

h) reklametjenester,

i) markedsundersøkelser og opinionsmålinger,

j) rådgivningstjenester for ledelse og administrasjon,

k) tjenester i tilknytning til ledelse og administrasjon,

l) tjenester relatert til teknisk testing og analyse,

m) tjenester i tilknytning til vitenskapelig og teknisk rådgivning,

n) bryting og bergverk,

o)  vedlikehold og reparasjon av fartøyer,

p) vedlikehold og reparasjon av jernbanemateriell,

q) vedlikehold og reparasjon av motorkjøretøyer, motorsykler, snowmobiler og veitransportmateriell,

r) vedlikehold og reparasjon av luftfartøyer og deler derav,

s) vedlikehold og reparasjon av metallvarer, av maskiner (unntatt kontormaskiner), av utstyr (unntatt transport- og kontorutstyr) og av personlige effekter og husholdningsartikler,

t) oversettelses- og tolketjenester,

u) tele9kommunikasjonstjenester,

v) post- og kurértjenester,

w) besiktning på byggeplass,

x) miljøtjenester,

y) forsikring og forsikringsrelaterte tjenester, rådgivnings- og konsulenttjenester,

z) andre finansielle tjenester, rådgivnings- og konsulenttjenester,

aa) rådgivnings- og konsulenttjenester i tilknytning til transport,

bb) tjenester som ytes av reisebyråer og turoperatører,

cc) turistguidetjenester, og

dd) rådgivnings- og konsulenttjenester i tilknytning til industriproduksjon.

8. Ytere av kontraktbaserte tjenester skal oppfylle følgende vilkår:

a) fysiske personer skal være involvert i yting av en tjeneste på midlertidig basis som ansatt i et rettssubjekt som har inngått en tjenesteavtale med varighet høyst tolv måneder,

b) fysiske personer som reiser inn i Storbritannia, er blitt tilbudt slike tjenester som ansatt i et rettssubjekt som har ytet tjenestene minst det siste året umiddelbart før datoen for fremlegging av søknad om innreise i Storbritannia, og på datoen for fremlegging av en søknad om innreise i Storbritannia, innehar minst tre års yrkeserfaring[[1]](#footnote-2) innen sektoren som omfatter virksomheten som er gjenstand for kontrakten,

c) fysiske personer som reiser inn i Storbritannia skal inneha:

i) en universitetsgrad eller en kvalifikasjon som dokumenterer kunnskap på tilsvarende nivå[[2]](#footnote-3), og

 ii) de yrkeskvalifikasjonene som i henhold til lovgivningen kreves for å utøve den aktuelle virksomheten i Storbritannia,

d) den fysiske personen skal ikke motta godtgjørelse for yting av tjenester i Storbritannia bortsett fra godtgjørelse som betales av foretaket den fysiske personen er ansatt i,

e) tilgangen som gis, er knyttet utelukkende til tjenesteytingen som er gjenstand for kontrakten, og gir ikke rett til å utnytte yrkestittelen i Storbritannia der tjenesten ytes, og

f) antallet personer som omfattes av tjenestekontrakten skal ikke være høyere enn det som er nødvendig for å oppfylle kontrakten, slik det kan kreves i henhold til lover, forskrifter eller andre rettslige krav som gjelder i Storbritannia.

9. Den tillatte lengden på oppholdet for ytere av kontraktbaserte tjenester skal være en kumulativ periode på høyst seks måneder i løpet av en tolvmåneders-periode eller så lenge kontrakten løper, avhengig av hva som er kortest.

Selvstendige oppdragstakere

1. Med forbehold for vilkårene i nr. 11 og listen over reservasjoner i nr. 13 i denne bindingslisten påtar Storbritannia seg forpliktelser i samsvar artikkel 3.26 (Ytere av kontraktbaserte tjenester og selvstendige oppdragstakere) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer) med hensyn til kategorien selvstendige oppdragstakere i følgende sektorer eller undersektorer:

a) juridiske rådgivningstjenester – innen folkerett og utlendingsrett,

b) arkitekttjenester, byplanlegging og landskapsarkitekturtjenester,

c) ingeniørtjenester og integrerte ingeniørtjenester,

d) datatjenester og tilknyttede tjenester,

e) forsknings- og utviklingstjenester,

f) markedsundersøkelser og opinionsmålinger,

g) rådgivningstjenester for ledelse og administrasjon,

h) tjenester i tilknytning til ledelse og administrasjon,

i) bryting og bergverk,

j) oversettelses- og tolketjenester,

k) telekommunikasjonstjenester,

l) post- og kurértjenester,

m) forsikring og forsikringsrelaterte tjenester, rådgivnings- og konsulenttjenester,

n) andre finansielle tjenester, rådgivnings- og konsulenttjenester,

o) rådgivnings- og konsulenttjenester i tilknytning til transport, og

p) rådgivnings- og konsulenttjenester i tilknytning til industriproduksjon.

11. Selvstendige oppdragstakere skal oppfylle følgende vilkår:

a) fysiske personer skal være involvert i tjenesteyting på midlertidig basis som selvstendig næringsdrivende etablert i EØS-/EFTA-statene og ha inngått en tjenestekontrakt med varighet høyst tolv måneder,

b) fysiske personer som reiser inn i Storbritannia, skal på datoen for fremlegging av søknad om innreise i Storbritannia besitte minst seks års yrkeserfaring innen sektoren som omfatter aktiviteten som er gjenstand for kontrakten,

c) fysiske personer som reiser inn i Storbritannia skal ha:

i) en universitetsgrad eller en kvalifikasjon som dokumenterer kunnskap på tilsvarende nivå[[3]](#footnote-4), og

ii) de yrkeskvalifikasjonene som i henhold til lovgivningen kreves for å utøve den aktuelle virksomheten i Storbritannia, og

d) adgangen som gis, skal være knyttet utelukkende til tjenesteytingen som er gjenstand for kontrakten, og gir ikke rett til å utnytte yrkestittelen i Storbritannia.

12. Den tillatte lengden på oppholdet for selvstendige oppdragstakere for å oppfylle kontrakt er en kumulativ periode på høyst seks måneder i løpet av en tolvmånedersperiode eller så lenge kontrakten løper, avhengig av hva som er kortest.

13. Storbritannia oppgir følgende reservasjoner nevnt i nr. 1 i denne bindingsliste:

| Sektor eller undersektor   | Beskrivelse av reservasjoner   |
| --- | --- |
| Tjenester innen juridisk rådgivning – i tilknytning til folkerett og utlendingsrett (del av CPC 861)  | **CSS**: Ingen. **IP:** Ingen. |
| Regnskaps- og bokføringstjenester (CPC 86212 «unntatt revisjonstjenester», 86213, 86219 og 86220)  | **CSS**: Ingen. **IP:** Ubundet.  |
| Skatterådgivningstjenester (CPC 863)[[4]](#footnote-5) | **CSS**: Ingen. **IP:** Ubundet. |
| Arkitekttjenester, byplanlegging og landskapsarkitekturtjenester (CPC 8671 og 8674)  | **CSS**: Ingen. **IP:** Ingen.  |
| Ingeniørtjenester og integrerte ingeniørtjenester (CPC 8672 og 8673)  | **CSS**: Ingen. **IP:** Ingen. |
| Datatjenester og tilknyttede tjenester (CPC 84)  | **CSS**: Ingen. **IP:** Ingen. |
| Forsknings- og utviklingstjenester (CPC 851, 852 unntatt psykologistjenester,[[5]](#footnote-6) og 853)  | **CSS**: Ingen. **IP:** Ingen. |
| Reklametjenester (CPC 871)  | **CSS**: Ingen. **IP:** Ubundet. |
| Markedsundersøkelser og opinionsmålinger (CPC 864)  | **CSS**: Ingen. **IP:** Ingen. |
| Rådgivningstjenester for ledelse og administrasjon (CPC 865) | **CSS**: Ingen. **IP:** Ingen. |
| Tjenester i tilknytning til ledelse og administrasjon (CPC 866)  | **CSS**: Ingen. **IP:** Ingen.  |
| Teknisk testing og analysetjenester (CPC 8676)  | **CSS**: Ingen. **IP:** Ubundet. |
| Tjenester i tilknytning til vitenskapelig og teknisk rådgivning (CPC 8675)  | **CSS**: Ingen. **IP:** Ubundet. |
| Bryting og bergverk (CPC 883, bare rådgivnings- og konsulenttjenester)  | **CSS**: Ingen. **IP:** Ingen. |
| Vedlikehold og reparasjon av fartøyer(del av CPC 8868)  | **CSS**: Ingen. **IP:** Ubundet. |
| Vedlikehold og reparasjon av jernbanemateriell (del av CPC 8868)  | **CSS**: Ingen. **IP:** Ubundet. |
| Vedlikehold og reparasjon av motorkjøretøyer, motorsykler, snowmobiler og veitransportmateriell (CPC 6112, 6122, del av 8867 og del av 8868)  | **CSS**: Ingen. **IP:** Ubundet. |
| Vedlikehold og reparasjon av luftfartøyer og deler derav (del av CPC 8868)  | **CSS**: Ingen. **IP:** Ubundet. |
| Vedlikehold og reparasjon av metallvarer, av maskiner (unntatt kontormaskiner), av utstyr (unntatt transport- og kontorutstyr) og av personlige effekter og husholdningsartikler[[6]](#footnote-7) (CPC 633, 7545, 8861, 8862, 8864, 8865 og 8866)  | **CSS**: Ingen. **IP:** Ubundet. |
| Oversettelses- og tolketjenester (CPC 87905, unntatt offisiell og autorisert virksomhet)  | **CSS**: Ingen. **IP:** Ingen. |
| Teletjenester (CPC 7544, bare rådgivnings- og konsulenttjenester)  | **CSS**: Ingen. **IP:** Ingen. |
| Post- og kurértjenester (CPC 751, bare rådgivnings- og konsulenttjenester)  | **CSS**: Ingen. **IP:** Ingen. |
| Besiktningstjenester på byggeplass (CPC 5111)  | **CSS**: Ingen. **IP:** Ubundet. |
| Miljøtjenester (CPC 9401, 9402, 9403, 9404, del av 94060, 9405, del av 9406 og 9409)  | **CSS**: Ingen. **IP:** Ubundet. |
| Forsikrings- og forsikringsrelaterte tjenester (bare rådgivnings- og konsulenttjenester) | **CSS**: Ingen. **IP:** Ingen. |
| Andre finansielle tjenester (bare rådgivnings- og konsulenttjenester)  | **CSS**: Ingen. **IP:** Ingen. |
| Transport (CPC 71, 72, 73, og 74, bare rådgivnings- og konsulenttjenester)  | **CSS**: Ingen. **IP:** Ingen. |
| Tjenester som ytes av reisebyråer og turoperatører (herunder turledere[[7]](#footnote-8)) (CPC 7471)  | **CSS**: Ingen. **IP:** Ubundet. |
| Turistguidetjenester (CPC 7472)  | **CSS**: Ingen. **IP:** Ubundet. |
| Industriproduksjon (CPC 884 og 885, bare rådgivnings- og konsulenttjenester)  | **CSS**: Ingen. **IP:** Ingen. |

ISLANDS, LIECHTENSTEINS OG NORGES BINDINGSLISTE

1. Island, Liechtenstein og Norge skal på sine respektive territorier tillate tjenesteyting ved at ytere av kontraktbaserte tjenester og selvstendige oppdragstakere fra Storbritannia yter tjenester gjennom fysiske personers tilstedeværelse i samsvar med artikkel 3.26 (Ytere av kontraktbaserte tjenester og selvstendige oppdragstakere) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer) for sektorene oppført i denne bindingslisten.

2. I tillegg til listen over reservasjoner i denne bindingslisten kan Island, Liechtenstein og Norge vedta eller opprettholde ethvert tiltak med hensyn til kvalifikasjonskrav, kvalifikasjonsprosedyrer, tekniske standarder, lisenskrav eller lisensprosedyrer som ikke utgjør en begrensning som definert i artikkel 3.26 (Ytere av kontraktbaserte tjenester og selvstendige oppdragstakere) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer). Disse tiltak, som omfatter krav om at en person skal oppnå lisens, oppnå godkjenning av kvalifikasjoner i regulerte sektorer eller bestå spesifikke eksamener, som språkeksamener, selv om de ikke oppført i denne bindingslisten, får i alle tilfeller anvendelse for ytere av kontraktbaserte tjenester og selvstendige oppdragstakere fra Storbritannia.

3. Forpliktelser for ytere av kontraktbaserte tjenester og selvstendige oppdragstakere får ikke anvendelse i tilfeller der hensikten med eller virkningen av innreisen eller det midlertidige oppholdet er å gripe inn i eller på annen måte påvirke resultatet av tvist eller forhandlinger som involverer ansatte eller ledelse, eller ansettelsesforholdet til fysisk person som er involvert i denne tvisten.

4. Følgende forkortelser brukes i listen under:

CSS Ytere av kontraktbaserte tjenester

IP Selvstendige oppdragstakere

Ytere av kontraktbaserte tjenester

1. Med forbehold for vilkårene i nr. 6 i denne bindingslisten påtar Island. Liechtenstein og Norge seg forpliktelser i samsvar artikkel 3.26 (Ytere av kontraktbaserte tjenester og selvstendige oppdragstakere) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer) med hensyn til kategorien ytere av kontraktbaserte tjenester for alle tjenestesektorer.
2. Ytere av kontraktbaserte tjenester skal oppfylle følgende vilkår:
3. Med hensyn til Island:

Oppholds- og arbeidstillatelse kreves. Tillatt lengde for oppholdet er inntil seks måneder. Økonomisk behovstest er ikke nødvendig.

Fysiske personer som yter tjenester på vegne av tjenesteleverandøren, må ha spesialiserte kunnskaper eller kvalifikasjoner som er direkte relevante for tjenestevirksomheten som er nødvendig for å oppfylle kontrakten.

Fysiske personer kan ikke motta annen godtgjørelse for tjenesteytingen i Island enn den godtgjørelsen som betales av foretaket den fysiske personen er ansatt i. Det må utføres arbeid bare i tilknytning til tjenestevirksomheten som omfattes av kontrakten. Fysiske personer har ingen rett til å utøve yrket for øvrig.

Alle andre krav med hensyn til innreise, opphold, lønn, arbeidsvilkår og sosiale ytelser skal fortsatt gjelde.

1. Med hensyn til Liechtenstein:

Fysiske personer kan ikke motta annen godtgjørelse for tjenesteytingen i Liechtenstein enn den godtgjørelsen som betales av foretaket den fysiske personen er ansatt i.

Vedkommende myndigheter i Liechtenstein kan godkjenne nødvendig samsvar med hensyn til kvalifikasjoner og autorisasjon i Storbritannia basert på gjensidighet. Adgangen som gis, gjelder bare tjenestevirksomheten som omfattes av kontrakten og medfører ingen rett til å utøve yrket i Liechtenstein.

Yting av en grensekryssende tjeneste er meldepliktig. Meldingen skal fremlegges for Utlendings- og passkontoret (Aliens and Passport Office) senest to arbeidsdager før tjenesten ytes. Dette kravet gjelder i tillegg at det er nødvendig å ha lisens gitt av vedkommende myndighet til å drive økonomisk virksomhet i Liechtenstein. For å sikre at alle krav med hensyn til arbeidsvilkår og sosiale forhold overholdes, skal arbeidsgiveren til en CSS underrette vedkommende myndighet senest ni dager før tjenesten ytes, i henhold til loven om utplasserte arbeidstakere (Posted Workers Act).

Med tiltak med hensyn til arbeidsvilkår og sosiale forhold nevnt i artikkel 3.19 (Generelle bestemmelser og virkeområde) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer) menes tiltak som gjelder i sektoren og på aktivitetsstedet i Liechtenstein, fastsatt gjennom landets lover og kollektivavtaler (med hensyn til lønninger, arbeidstid osv.).

Lengste tillatte opphold for en CSS er for en kumulativ periode på høyst åtte dager i løpet av en 90-dagersperiode, med mulighet for en fornyelse av samme lengde etter nevnte periode.

1. Med hensyn til Norge:

Fysiske personer kan ikke motta annen godtgjørelse for tjenesteytingen i Norge enn den godtgjørelsen som betales av foretaket den fysiske personen er ansatt i. Det må utføres arbeid bare i tilknytning til tjenestevirksomheten som omfattes av kontrakten. Det gis ingen rett for fysiske personer til å utøve yrket for øvrig. Oppholdstillatelse kreves. Økonomisk behovstest er ikke nødvendig.

Fysiske personer som reiser inn i Norge, som CSS må kunne anses for å ha ferdigheter på høyt nivå eller besitte særlige kvalifikasjoner, normalt ervervet gjennom høyere utdanning.

Fysiske personers kompetanse må ases for å være nødvendig for tjenestemottakeren. Dersom det er klart at det vil bli et vedvarende behov for slik arbeidskraft, eller dersom det i løpet av de siste seks månedene er gitt tillatelse til å utføre samme type arbeid for tjenestemottakeren, skal tillatelse ikke gis.

Lengste tillatte opphold for en CSS er for en kumulativ periode på høyst seks måneder i løpet av en 12-månedersperiode eller så lenge kontrakten varer, avhengig av hva som er kortest.

.

Selvstendige oppdragstakere

1. Med forbehold for vilkårene i nr. 6 i denne bindingslisten påtar Island. Liechtenstein og Norge seg forpliktelser i samsvar artikkel 3.26 (Ytere av kontraktbaserte tjenester og selvstendige oppdragstakere) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer) med hensyn til kategorien ytere av kontraktbaserte tjenester for alle tjenestesektorer.
2. Selvstendige oppdragstakere for å oppfylle kontrakt skal oppfylle følgende vilkår:
3. Med hensyn til Island:

Oppholds- og arbeidstillatelse kreves. Tillatt lengde for oppholdet er inntil seks måneder. Økonomisk behovstest er ikke nødvendig.

Fysiske personer som yter tjenester på vegne av tjenesteleverandøren, må ha spesialiserte kunnskaper eller kvalifikasjoner som er direkte relevante for den tjenestevirksomhet som er nødvendig for å oppfylle kontrakten.

Fysiske personer kan ikke motta annen godtgjørelse for tjenesteytingen i Island enn den godtgjørelsen som betales av foretaket den fysiske personen er ansatt i. Det må utføres arbeid bare i tilknytning til tjenestevirksomheten som omfattes av kontrakten. Fysiske personer har ingen rett til å utøve yrket for øvrig.

Alle andre krav med hensyn til innreise, opphold, lønn, arbeidsvilkår og sosiale ytelser skal fortsatt gjelde.

1. Med hensyn til Liechtenstein:

Fysiske personer kan ikke motta annen godtgjørelse for tjenesteytingen i Island enn den godtgjørelsen som betales av foretaket den fysiske personen er ansatt i.

Vedkommende myndigheter i Liechtenstein kan godkjenne nødvendig likeverdighet med hensyn til kvalifikasjoner og autorisasjon i Storbritannia basert på gjensidighet. Adgangen som gis, gjelder bare tjenestevirksomheten som omfattes av kontrakten og medfører ingen rett til å utøve yrket i Liechtenstein.

Yting av en grensekryssende tjeneste er meldepliktig. Meldingen skal gis til Migrasjons- og passkontoret (*Migration and Passport Office*) senest to arbeidsdager før tjenesten ytes. Dette kravet gjelder i tillegg til behovet for bevilling/tillatelse (*licence*) fra vedkommende myndighet til å drive økonomisk virksomhet i Liechtenstein. For å sikre at alle krav med hensyn til arbeidsvilkår og trygdetiltak oppfylles, skal den kontraktbaserte tjenesteyterens arbeidsgiver i samsvar med *The Posted Workers Act* senest ni arbeidsdager før tjenesten ytes, underrette vedkommende myndighet.

Med arbeids- og trygdetiltak nevnt i artikkel 3.19 (Generelle bestemmelser og virkeområde) i avsnitt 3.4 (Innreise og midlertidig opphold for fysiske personer) i kapittel 3 (Tjenester og investeringer) menes tiltak som gjelder i sektoren og på aktivitetsstedet i Liechtenstein, og er fastsatt gjennom landets lover og kollektivavtaler (med hensyn til lønninger, arbeidstid osv.).

Lengste tillatte opphold for en kontraktbasert tjenesteyter er for en kumulativ periode på høyst åtte dager i løpet av en 90-dagersperiode, med mulighet for en fornyelse av samme lengde etter en periode som nevnt.

Med hensyn til Norge:

Fysiske personer kan ikke motta annen godtgjørelse for tjenesteytingen i Norge enn den godtgjørelsen som betales av foretaket den fysiske personen er ansatt i. Det må utføres arbeid bare i tilknytning til tjenestevirksomheten som er gjenstand for kontrakten. Det gis ingen rett for fysiske personer til å utøve yrket for øvrig. Oppholdstillatelse kreves.

Fysiske personer må kunne anses for å ha ferdigheter på høyt nivå eller for å inneha særlige kvalifikasjoner, normalt ervervet gjennom høyere utdanning.

Fysiske personers kompetanse må anses for å være nødvendig for tjenestemottakeren. Dersom det er klart at det vil bli et vedvarende behov for slik arbeidskraft, eller dersom det i løpet av de siste seks månedene er gitt tillatelse til å utføre samme type arbeid for den samme tjenestemottakeren, skal det ikke gis tillatelse.

Lengste tillatte opphold for en selvstendig oppdragstaker er for en kumulativ periode på høyst seks måneder i løpet av en tolvmånedersperiode eller så lenge kontrakten løper, avhengig av hva som er kortest.

\_\_\_\_\_\_\_\_\_\_\_\_\_\_\_\_

1. Yrkeserfaring skal være ervervet etter oppnådd myndighetsalder [↑](#footnote-ref-2)
2. Dersom graden eller en kvalifikasjon ikke er ervervet i Storbritannia, kan Storbritannia foreta en vurdering av hvorvidt den tilsvarer en universitetsgrad som kreves på dets territorium. [↑](#footnote-ref-3)
3. Dersom en grad eller en kvalifikasjon ikke er ervervet i Storbritannia, kan Storbritannia foreta en evaluering av hvorvidt den tilsvarer en universitetsgrad som kreves i Storbritannia. [↑](#footnote-ref-4)
4. Skatterådgivningstjenester omfatter ikke tjenester innen juridisk rådgivning eller rettslig representasjon i skattesaker, noe som hører under juridiske rådgivningstjenester – i tilknytning til offentlig folkerett og utlendingsrett. [↑](#footnote-ref-5)
5. 4 Skatterådgivningstjenester omfatter ikke rettshjelp og rettslig representasjon i skattesaker, noe som hører under juridiske tjenester – rettshjelp innen internasjonal rett og fremmed rett.

 Del av CPC 85201, som hører under medisinske og tannmedisinske tjenester. [↑](#footnote-ref-6)
6. Vedlikehold og reparasjon av kontormaskiner og -utstyr, herunder datamaskiner (CPC 845) hører under datatjenester. [↑](#footnote-ref-7)
7. Tjenesteytere som har som oppgave å ledsage en turgruppe bestående av minst ti fysiske personer, uten å fungere som guider på særskilte steder. [↑](#footnote-ref-8)